Τύρναβος 2005

Ο **Αθλητικός Όμιλος Τύρναβος 2005** είναι ελληνικό ποδοσφαιρικό σωματείο το οποίο εδρεύει στον Τύρναβο. Ιδρύθηκε το 2005 από τη συγχώνευση της Α.Ε. Τυρνάβου (έτος ίδρυσης: 1965) και της Νίκης Τυρνάβου (έτος ίδρυσης: 1975). Αγωνίστηκε στα επαγγελματικά πρωταθλήματα με την μορφή Π.Α.Ε. υπό την επωνυμία «**Αθλητικός Όμιλος Τύρναβος 2005 [[Ποδοσφαιρική Ανώνυμη Εταιρεία]]**» και με τον διακριτικό τίτλο **«Α.Ο. Τύρναβος 2005 [[Ποδοσφαιρική Ανώνυμη Εταιρεία|Π.Α.Ε.]]»**. Έχει χρώματα το μπλε (της Α.Ε. Τυρνάβου) και το κόκκινο (της Νίκης Τυρνάβου). Χρησιμοποιεί ως αγωνιστική έδρα το Δημοτικό Γήπεδο Τυρνάβου το οποίο έχει χωρητικότητα 1500 θέσεων.

## Ιστορία
### Ίδρυση
Το 2005 συγχωνεύτηκαν οι «Α.Ε. Τυρνάβου» και «Νίκη Τυρνάβου». Η Α.Ε. Τυρνάβου είχε προέλθει από την συγχώνευση των ιστορικών ομάδων «Ανάπλαση Τυρνάβου» (με συμμετοχή στην Β' Εθνική στις αρχικές της μορφές) και «Ηρακλής Τυρνάβου» το 1965 και είχε παρουσίες στη Β΄ Εθνική, στη Γ΄ Εθνική και στη Δ΄ Εθνική, ενώ η Νίκη Τυρνάβου είχε ιδρυθεί το 1975. Η Νίκη Τυρνάβου μια σεζόν πριν τη συγχώνευση διέθετε το εξής ρόστερ: Παπαρδέλας (τερμ.), Δρυστέλας, Ντάσιος, Τζήμας, Δημούλας, Πεζής, Ιωαννίδης, Μπουκουβάλας, Σαïτης, Αδάμος Β., Αδάμος Ι., Καρακάνας, Κοκότης, Καλούπας, Πασάλογλου.

Από τη συγχώνευση της Α.Ε. Τυρνάβου και της Νίκης Τυρνάβου δημιουργήθηκαν ο «**Αθλητικός Όμιλος Τύρναβος 2005**» και η «Ακαδημία Τυρνάβου» ως θυγατρική - φυτώριο για την μεγάλη ομάδα. Πρώτος προπονητής του συλλόγου ήταν ο Τάκης Παραφέστας.

### Αγωνιστική πορεία
Το 2007 κατέκτησε το πρωτάθλημα της Α' Κατηγορίας της Ε.Π.Σ. Λάρισας και την άνοδο στη Δ' Εθνική της περιόδου 2007-08. Την περίοδο 2009-10 κατέκτησε το πρωτάθλημα του 4ου ομίλου της Δ΄ Εθνικής ανεβαίνοντας στην Football League 2 όπως ονομάστηκε η Γ' Εθνική. Το ρόστερ της ομάδας της ανόδου το 2009-10 με προπονητή τον Μιχάλη Ζιώγα αποτελούσαν: Π.Καραναστάσης, Κιόρογλου, Τάσος Κουρδής (τερματοφυλακες), Αθανασούλης, K.Γεωργαντζάς, Σιάτρας, Δημήτρης Καββαδίας, Δημήτρης Μουσιάρης, Καραγκούνης, Ιωαννίδης, Κώστας Σκούπρας, Γρηγορίου, Μάγγος, Γιώργος Κουρδής, B.Κοντοθανάσης, Βασίλης Σκούπρας, Κατσικανής, Νάτσης, Μπάσιος, Κατσαβός, I.Κόκκινος, I.Σωτήρης, A.Κουβελάς, Ζαφειράκης, Κοκόμπελης, Καραγκούνης, H.Χριστοδούλου, Κωστούλας, Σ.Πατσιωτός, Τσεκούρας.

Παρέμεινε στην Γ΄ Εθνική για 3 περιόδους μέχρι το 2012-13 που τερμάτισε στην 5η θέση και εκμεταλλευόμενος την αναδιάρθρωση των κατηγοριών εξασφάλισε θέση για τη Β΄ Εθνική. Εκεί, θα καταφέρει τη σεζόν 2014-2015 να φτάσει στις 16 καλύτερες ομάδες του Κυπέλλου Ελλάδας όπου και θα αντιμετωπίσει τον Ολυμπιακό Πειραιώς (0-3 & 0-8). Το ρόστερ της ομάδας το 2014-15 με προπονητη τον Απόστολο Χαραλαμπίδη αποτελούσαν: E.Πρίφτης (τερματοφύλακας), Στεργιανός, Καραμανλής, Κισκαμπάνης, Χαλούλος, Ντατίδης, Μιλουτίνοβιτς, Ιβανίδης, Γεωργίου, Παπασάββας, Ποκόνγκ, Ότα, Σολφερίνο.

Μετά από 2 χρονιές στη B΄ Εθνική υποβιβάσθηκε μέσω των αγώνων διαβάθμισης (play out) της Β΄ Εθνικής στην Γ΄ Εθνική. Ακολούθησε νέος υποβιβασμός και από την αγωνιστική περίοδο 2016-17 αγωνίζεται ξανά στα πρωταθλήματα της Ε.Π.Σ. Λάρισας έπειτα από εννέα χρονιές στις εθνικές κατηγορίες. Την περίοδο 2020-21 υποβιβάστηκε στη Β' ΕΠΣΛ για πρώτη φορά στην ιστορία του.

### Διακεκριμένοι παίκτες
* Πέτρος Καραναστάσης 
* Βρασίδας Κοντοθανάσης 
* Τάσος Κυριάκος
* Βασίλης Σκούπρας 
* Κώστας Μάγγος
* Αλέκος Κουβελάς 
* Δημήτρης Κολοβέτσιος
*  Αλέξανδρος Γκαλίτσιος
*  Δημήτριος Τασιούλης
*  Κωνσταντίνος Κουρτεσιώτης
*  Νταμιάν Σολφερίνο
*  Vladimir Brankovic
* Βασίλης Σαχινίδης
*  Σουλεϊμάν Όμο
*  Μουσά Ποκόνγκ
* Φώτης Κισκαμπάνης
* Ζόραν Μιλουτίνοβιτς 

### Προπονητές
* Τάκης Παραφέστας
* Μιχάλης Ζιώγας
* Απόστολος Χαραλαμπίδης
* Χρήστος Λόλας
* Νίκος Αργυρούλης
* Γιώργος Καμάκας 
* Τάσος Μπεριτζάς 
* Γιώργος Βαζάκας 
* Μίλτος Ζιάκας 
* Νίκος Παπανικολάου 
* Γιάννης Σιάρκος 

### Πρόεδροι
* Βασίλης Μπρέζας
* Γιώργος Σαλτζίδης 

**Σύνθεση Ομάδας 2024-25** 

## Διαχρονική πορεία

## Τίτλοι και διακρίσεις
### Τίτλοι
* Πρωτάθλημα Δ΄ Εθνικής (1): 2010
* Πρωτάθλημα Α' Ε.Π.Σ. Λάρισας (1):  2007
* Κύπελλο Ε.Π.Σ. Λάρισας (1):  2009
* Σούπερ Καπ Ε.Π.Σ. Λάρισας (1): 2007
* Πρωτάθλημα Β' Ε.Π.Σ. Λάρισας (1):  2022

### Διακρίσεις
*Καλύτερη παρουσία στο Κύπελλο Ελλάδος: Φάση των 16 (2014-15).

## Έδρα
Ο σύλλογος από την ίδρυσή του αγωνίζεται στο Δημοτικό Γήπεδο Τυρνάβου. Το γήπεδο με χωρητικότητα 1.500 θεατών και έχει φιλοξενήσει αγώνες Δ΄ Εθνικής, και Γ΄ Εθνικής. Αποτελεί κοινή έδρα με τον Αστέρα Τυρνάβου.Τη διετία 2013-15 στη Β' Εθνική χρησιμοποίησε το Στάδιο Αλκαζάρ.

## Παραπομπές


## Πηγές
* 

## Εξωτερικοί σύνδεσμοι
* Τύρναβος 2005 fan club

Κατηγορία:Τύρναβος 2005
Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 2005
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2005